Elva Vallavalitsus

Elva Vallavalitsus on saatnud 14.07.2022 minule, kui Tartu mnt 29 kinnistu omanikule, teavituse naaberkinnistu Kirde 2 detailplaneeringu alustamisest eesmärgiga laiendada olemasolevat tööstushoonet.

Olemasoleva Kirde 2 tootmishoonest tulenev tööstusmüra (eelkõige hoone ventilatsiooniseadmete tekitatud madalsagedusega müra) on juba praegu liiga kõrge ja häirib Tartu mnt 29 kinnistu (väikeelamumaa) igapäevast kasutamist. Saint-Gobain Glass Estonia SE tööstushoones on töö korraldatud kolmes vahetuses ja seetõttu on müra alaline (ööpäev läbi).

Seoses planeeringu algatamisega on minul Tartu mnt 29 kinnistu omanikuna kahtlus, et rajatav tööstushoone põhjustab Tartu mnt 29 kinnistule olulisi lisahäiringuid ja eelkõige läbi täiendava tööstusmüra. Soovin Kirde 2 kinnistul tekitatud müra taseme olulist vähendamist.

Soovin teada, kas detailplaneeringu käigus tehakse keskkonnamõjude hindamine?

Soovin, et mind Tartu mnt 29 kinnistu omanikuna kaasatakse nimetatud detailplaneeringu menetlusse kogu protsessi käigus.

Soovin, et detailplaneeringu koostaja ja Kirde 2 kinnistu arendaja teeksid sisulist koostööd probleemide lahendamisel. Detailplaneeringu menetlusega tuleb leida meetmed Kirde 2 juba olemasolevate ja planeeritava uue tööstushoonete põhjustatud võimalike häiringute (sh müra) vähendamiseks Tartu mnt 29 kinnistul.

Lugupidamisega

Kunnar Jürgenson

Tartu mnt 29 kinnistu omanik

28.09.2022